Hans Kollhoff

Hans Kollhoff (s. 18. syyskuuta 1946 Bad Lobenstein, Thüringen), on saksalainen arkkitehti ja ETH Zürichin emeritusprofessori.

Elämä 
Kollhoff opiskeli arkkitehtuuria Karlsruhen yliopistossa vuosina 1968-1973 ja Wienin teknillisessä yliopistossa vuonna 1974. Vuonna 1975 hän valmistui Karlsruhessa Ottokar Uhlin johdolla. Sen jälkeen hän oli stipendiopiskelija Cornellin yliopistossa New Yorkissa ja oli siellä vuoteen 1978 saakka Oswald Mathias Ungersin avustajana. Tämän jälkeen hän toimi Berliinin teknillisessä yliopistossa avustajana vuoteen 1983 saakka. Hän perusti oman arkkitehtitoimiston vuonna 1984, jossa hän työskenteli arkkitehti Helga Timmermannin kanssa. Vuodesta 1990 vuoteen 2012 hän toimi ETH Zurichin arkkitehtuurin ja rakentamisen professorina. Hän työskentelee Saksassa ja Euroopassa pääasiassa toimisto-, liike- ja asuinrakentamisen parissa.

Lähteet 

Saksalaiset arkkitehdit
Vuonna 1946 syntyneet
Elävät henkilöt